Auto-gowl ta' Barba kien biżżejjed għal Sassuolo biex jiksbu tlett punti oħra li permezz tagħhom telgħu fit-tmien post fil-klassifika bi 43 punt u fl-istess waqt qabżu lil Verona. Għal kuntrarju b'din it-telfa Benevento baqgħu fis-sittax il-post bi 30 punt daqs Fiorentina. Minkejja li Sassuolo ddominaw għal ħinijiet twal l-ewwel taqsima, kien fil-ħin miżjud li fetħu l-iskor. Wara azzjoni ta' Jeremie Boga, kien FEDERICO BARBA li f'tentattiv li jikklerja għeleb lil sieħbu Lorenzo Montipo. Minkejja reazzjoni minn Benevento matul it-tieni taqsima b'xi mod Sassuolo zammew il-vantagg minimu sa tmiem il-partita.